ปวดหัว แบบปวดร้าวข้างเดียว ไปถึงต้นคอ และเป็นช่วงบ่าย เวลาเดียวกันสามวันแล้วค่ะ บ่งบอกถึงโรคอะไรคะ
สวัสดีค่ะ อาการปวดศีรษะอาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา อาจมีอาการปวดร้าวไปตามแนวต้นคอได้-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งสังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์การดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ และฝึกยืดเหยียดกล้ามเนื้อบริเวณคอ